stanford-oval/wikipedia huggingface dataset:
כולנו (שבועון לילדים)
מבנה ותוכן

בעיתון הופיעו כתבות בענייני נוער, בידור וחינוך, וכמו כן היו בו מדורים קבועים, בהם:
"בלאגן"
"קול" - מדור מאת אורי גרוס
מדור חינוך מיני מאת ד"ר דפנה שריר
מדור פעלולים מאת המהנדס אברהם בן-עזרא
מדור עצות של ארהל'ה
מדור בדיחות ("צחיק צחוק")
"שירת המיכל" - טור מאת מיכל ינאי
קומיקסים שהופיעו במהלך השנים:
"ממולא המעולה" מאת מישל קישקה
"עולמות של קפטן שוורץ" מאת קובי ניב ונעם נדב
"סופר שלומפר" של אורי פינק
הקומיקס "יואכים גרים"
הקומיקס "אורי-און" של מיכאל נצר
"קיקי" - קומיקס מאת תמי ברנשטיין
"שמוליק המפוזר וחזי החייזר" - קומיקס מאת שחר נבות
"שירלי" ואחר כך "שירי" מאת יורם מארק-רייך
"המעצבנים" מאת דורון (דריו) כהן
הכתבות בעיתון נעו בין כתבות על סרטים, מוזיקה ובידור לכתבות העוסקות גם בנושאי מדע, היסטוריה ותרבות. למשל בגיליון 618 מ-25 במרץ 1997 הופיעו כתבות על סרטי מלחמת הכוכבים, הכדורגלן אייל ברקוביץ', סיפור אימה מאת איטו אבירם, כתבה של צביה בן-שלום על האבירים בימי הביניים, כתבה של טל ברטוב על שבט המסאים בקניה ומדור חדשות קצר הסוקר את אירועי השבוע. במשך תקופה מסוימת התפרסם בעיתון טור של מיכל ינאי.
בעיתון כתבו גם עיתונאים צעירים (ע"צ), ובהם סיון רהב, ליטל שמש, עומר ברק וסתיו שפיר.
הערות שוליים

↑  אייל בר, כל ילד צריך עיתון ילדים, חדשות, 25 באפריל 1990
↑  נחום ברנע, עיתונות - שלום חבריא - 'כלנו' - עיתון לילדים, כותרת ראשית, 1 במאי 1985
↑  שחר לנדאו, -  כולנו ילדים -  יעקב פרוימן, מנכ״ל עיתון הילדים 'כולנו׳, על הביקורות הקטלניות לגיליון הראשון, חדשות, 6 במאי 1985
↑  אפי לנדאו, עיתוני הילדים "כולנו" ו״כולנו לילדים" יימכרו, חדשות, 8 בדצמבר 1991
1 2 3  אפי לנדאו, עוד חדשות  - הילדים של היום הם לא הילדים של פעם, חדשות, 10 בדצמבר 1991
↑  אפי לנדאו, "כולנו" ו״כולנו לילדים,׳ נמכרו לבעלי "פילון", חדשות, 25 בדצמבר 1991
↑  אפי לנדאו, צ.צ הפקות שילמו 70 אלף שקל עבור "כולנו", חדשות, 2 בינואר 1992
↑  רנן נצר, ‏אושיית הילדים והנוער שהפך לאימפריית פרסום ותקשורת, באתר גלובס, 17 בספטמבר 2016
| דגל ישראל שבועונים בישראל |
| --- | --- | --- |
| אקטואליה | מעריב סופהשבוע • זו הדרך • בראשית |  |
| בידור ופנאי | לאשה |  |
| המגזר החרדי | משפחה • בקהילה • שעה טובה • יום ליום • הדרך • העדה • כפר חב"ד • בית משיח • המחנה החרדי • החומה |  |
| התנועה הקיבוצית | הזמן הירוק • ידיעות הקיבוץ |  |
| המגזר הדתי-לאומי | בשבע • מקור ראשון (מוצש) • שביעי |  |
| ילדים ונוער | מעריב לנוער • מעריב לילדים • אותיות וילדים • זרקור |  |
| רשתות מקומונים | רשת שוקן • ידיעות תקשורת • קו עיתונות (דתי-חרדי) • השקמה |  |
| מקומונים | העיר • כל העיר (ירושלים ומודיעין) • Time Out תל אביב • כלבו – חיפה והצפון • ערב ערב באילת • השבוע באשדוד • צומת השרון • מלאבס – פתח תקווה |  |
| בערבית | כל אל-ערב • א-סנארה • אלמיתאק • אח'באר א-נקב • פנורמה • חדית' א-נאס |  |
| בשפות אחרות | נובוסטי נדלי (רוסית) • אוי קלט (הונגרית) |  |
| שבועונים מהעבר | הארץ שלנו • דבר השבוע • דבר לילדים • העולם הזה • הפועל הצעיר • להיטון • כולנו • משמר לילדים • עיתון מיוחד • פנים אל פנים • קונטרס • רימון  • שישי  • עולמו של דיסני • רייטינג • ראש אחד • במחנה • פנאי פלוס • צוהר |  |
יחסי סיירה לאון – קניה

| יחסי סיירה לאון – קניה |
| --- | --- |
סיירה לאון: קניה


סיירה לאון: קניה
שטח (בקילומטר רבוע)
71,740: 580,367
אוכלוסייה
8,686,490: 56,708,094
תמ"ג (במיליוני דולרים)
3,810: 107,441
תמ"ג לנפש (בדולרים)
439: 1,895
משטר
רפובליקה

יחסי סיירה לאון–קניה הם היחסים הבילטרליים שבין קניה לסיירה לאון.
קניה חברה באיחוד האפריקאי ששלח כוחות למשימת האו"ם בסיירה לאון (UNAMSIL) בשנים 1995–2005. משימת UNAMSIL הייתה לייצב את סיירה לאון וליישם את הסכם השלום במדינה, ומשימתה של משלחת UNAMSIL הסתיימה בשנת 2005.
מגפת האבולה

במהלך התפרצות האבולה במערב אפריקה (2014–2015), תרמה קניה מיליון דולר לגינאה, ליבריה וסיירה לאון. עם זאת, קניה אסרה גם על כניסה משלוש המדינות במהלך המשבר. במקביל, חברת התעופה הקנייתית קניה איירווייז, השעתה את הטיסות למדינות מערב אפריקה. כתגובה, איימה סיירה לאון לבחון את היחסים עם קניה ומדינות אפריקאיות נוספות שמבודדות אותה. בינואר 2015 שלחה קניה 170 עובדי בריאות לסיירה לאון וליבריה על מנת לעזור כנגד המגפה.
יחסי סחר

הסחר בין שתי המדינות נחשב למינימלי באופן יחסי. בשנת 2010 היה המסחר בין שתי המדינות בשווי של 611,933 דולר. קניה ייצאה סחורה בשווי 542,215 דולר לסיירה לאון. היצוא המשמעותי מקניה לסיירה לאון הוא תרופות, חומרי דפוס, תה, טקסטיל, נייר, קוסמטיקה ואלקטרוניקה. היצוא העיקרי של קניה מסיירה לאון כולל עפרות ומוצרי מתכת, מסבים, ריהוט וחלקים של מקלטי טלוויזיה.
נציגויות דיפלומטיות

קניה מיוצגת בסיירה לאון באמצעות שגרירותה באבוג'ה, ניגריה.
סיירה לאון מחזיקה בקניה נציגות בניירובי.
יינלונג

| יינלונג |
| --- | --- |

תקופה
יורה עליון, 158 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרטופסים
משפחה:: צ'אויאנגזאוריים
סוג:: יינלונג
מין:: Yinlong downsi
שם מדעי
 Yinlong ‏שו ועמיתים, 2006

איור המשחזר את Yinlong downsi
יינלונג (שם מדעי: Yinlong) הוא סוג של דינוזאור צרטופסי שחי בשלהי תור היורה המאוחרת (מלם) באזור מזרח אסיה ומרכזה. נכון ל-2015 היינלונג הוא הדינוזאור הצרטופסי הקדום ביותר הידוע למדע, שממנו התפתחו הפסיטקוזאוריים, הפרוטוצרטופסיים והצרטופסיים, להם מקור דמוי תוכי, עטרה ולאחרונים אף קרניים חדות וארוכות.
תיאור

יינלונג היה דינוזאור קטן באורך 1.2 מטר ומשקל 15 ק"ג. רגליו האחוריות היו ארוכות ומוצקות ואילו גפיו הקדמיות היו רזות וקצרות יותר ובנות 3 אצבעות כל אחת. דבר זה מעיד שככל הנראה הלך על שתי רגליו האחוריות בלבד, כמו אורניתופודים קטנים אחרים.
אף על פי שחסר עטרה, מעידים סימנים בגולגולת שאכן מדובר בבן תת-סדרת הצרטופסים: עצם ה-Rostral היוצרת מעין מקור בחזית הפה, "מדף" עצם בירכתי הגולגולת ובליטות מחודדות בעצמות ה-Jugal.
היינלונג היה צמחוני ואכל צמחייה נמוכה וקשה. במספר פרטים של יינלונג נמצאו חלוקי קיבה (גסטרוליתים) ששימשו אותו לטחינת חומר צמחי קשה אותו אכל.
גילוי

היינלונג נתגלה ב-2004 על ידי קבוצה משותפת של פלאונטולוגים אמריקאים וסיניים בהם שו שינג (Xu Xing), קתרין פורסטר ומו ג'יניו. הוא תואר וסווג במאמר מדעי ב-2006. פירוש השם Yinlong הוא בסינית מנדרינית "דרקון נסתר" ( 隱 = יין = נסתר, 龍 = לונג = דרקון) כרמיזה לסרט הקולנוע "נמר, דרקון" (ששמו באנגלית הוא Crouching Tiger, Hidden Dragon), שחלקים ממנו צולמו במחוז האוטונומי הסיני שינג'יאנג בסמוך למקום בו נתגלה. שם המין Y. downsi הוא על שם ויליאם רנדל דאונס השלישי שהיה שותף למשלחות פלאונטולוגיות לסין ומת שנה לפני גילויו של יינלונג.
המאובנים של יינלונג שנתגלו כוללים גולגולות ושלדים רבים. הפרט הראשון שנתגלה (ב-2004) נשתמר בצורה טובה ביותר וכלל שלד של מבוגר עם גולגולת שלמה שמורה היטב. הוא התגלה בשכבה המתוארכת למלם (היורה המאוחרת) של תצורת שישוגו שבפרובנציית שינג'יאנג. גיל השכבה שבה נתגלה מתוארך לגיל האוקספורדי, 161.2-155.7 מיליון שנה לפני זמננו. כל שאר הצרטופסים ידועים רק מהקרטיקון.
איור של ינלונג המתחבא מזוג גואלונגים
יער רודניקי

| --- | --- |

 נתונים ומידות
 שטח:  60,000 הקטאר
 מיקום
 מדינה:  ליטא ליטא
 מיקום:  שיילצ'נינקי, וריאנה 
 קואורדינטות:  54°23′00″N 25°05′00″E﻿ / ﻿54.38333333°N 25.08333333°E﻿ / 54.38333333; 25.08333333
  (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד יער רודניקי(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד יער רודניקי
 
נוף מהיער
יער רודניקי (בליטאית: Rūdninkų giria; בפולנית: Puszcza Rudnicka) הוא היער החמישי בגודלו בליטא. הוא משתרע על חלקים ממחוזות המשנה שיילצ'נינקי ווריאנה במחוזות וילנה ואליטא בהתאמה, כ-25 ק"מ מדרום לווילנה. העיר בלטויי ווקה גובלת ביער מצפון לו.
גאוגרפיה, פאונה ופלורה

רוחבו של היער ממזרח למערב הוא 26 ק"מ. מצפון וממערב ליער זורם הנהר מרקיס (אנ') וכן יובליו, שלצ'יה (אנ') וויסינצ'יה (ליט'). כשני-שלישים מעצי היער הם אורנים והיתר הם בעיקר שדרים ואשוחיות. ביער יש יונקים רבים, בהם איילים קוראים, חזירי בר, איילי הכרמל, זאבים, שועלים, שונרים צפוניים, שועלי ראקון, ארנבות, סנאים אדומים, דלקים, גיריות, בונים, לוטרות ואונדטרות, וכן עופות רבים, בהם שכווים שחורים, שכווים ענקים, שכווי היערות וחרטומני יערות.
היסטוריה

במאה ה-15 היה יער רודניקי חלק מיער גדול שהתמשך מדרום וילנה על פני רוב דרום-מזרח ליטא, בתחומי האיחוד הפולני-ליטאי. ביער היו מחצבי ברזל קטנים שנכרו לאורך מאות שנים. עד היום ניכרים מקומות החציבה באתרים שונים ביער. בתקופה זו הנהיג קז'ימייז' הרביעי, מלך פולין, ציד ביזונים, שוורים ודובים ביער זה. מינים אלה נכחדו מיער זה (הדוב באחרון נורה ב-1885), אך בעשרות השנים האחרונות נעשים ניסיונות להשיב את הביזון האירופי לאזור.
בעת חלוקת פולין השלישית, ב-1795, הועבר האזור ובו היער לשליטתה של האימפריה הרוסית. בשנת 1863 היה היער אחד מאתרי ההתקוממות של מרד ינואר נגד השלטון הרוסי, וכיום ניצבת בו אנדרטה לזכר המרד.
בתקופת השואה ברחו מאות צעירים יהודים מגטו וילנה ליער רודניקי ושם פעלו ביחידות פרטיזנים.
הערות שוליים

↑  הפרטיזנים של וילנה ביערות רודניקי, באתר יד ושם
יצחק בן מתתיה אבוהב

רבי יִצְחָק בֶּן מַתַּתְיָה אַבּוֹהַב (1631–1707), הידוע גם בשם יצחק אבוהב החמישי, היה רב וחכם בן הקהילה היהודית באמסטרדם.
אבוהב נולד באמסטרדם שבהולנד. אביו, מתתיה אבוהב, צאצא של יצחק אבוהב השני, נולד בשם מנואל דיאס אנריקס בפורטו למשפחת אנוסים, חזר לחיק היהדות באמסטרדם ב-1626 והיה שליח ציבור קהילת בית יעקב.
יצחק אבוהב היה בן דודו ובן זמנו של יצחק אבוהב דה-פונסיקה. בצעירותו התיידד אבוהב עם המלומד הנוצרי וילם סירנהאוס (Surenhuys). היה לסוחר אמיד בהודו המזרחית, וסחר עם ספרד ופורטוגל תחת השם דניס יניס.
אבוהב חיבר ספר מוסר לבנו, שיצא לאור באמסטרדם בשנת 1687 תחת הכותרת "Exortação Paraque os Tementes do Senhor na Observança dos Preceitos de sua S. Ley". מספר מיצירותיו קיימות בכתב יד, בהן אילן היוחסין של משפחת אבוהב ו-"Comedia de la Vida y Successos de Josseph".‏
הערות שוליים

↑  "אבוהב, ר' יצחק בן מתתיה", האנציקלופדיה העברית (כרך א, עמ' 91), חברה להוצאת אנציקלופדיות, תשכ"ט.
↑  Cecil Roth, ABOAB, ISAAC DE MATTATHIAS, Encyclopedia Judaica, Vol. 1, p. 268
↑  מאיר קייזרלינג, שמואל בק, קאופמן קוהלר, ‏"ABOAB", במהדורת 1901–1906 של האנציקלופדיה היהודית (באנגלית)
יחסי ספרד–רומניה

| יחסי ספרד–רומניה |
| --- | --- |
ספרד: רומניה


ספרד: רומניה
שטח (בקילומטר רבוע)
505,370: 238,391
אוכלוסייה
47,905,341: 18,988,203
תמ"ג (במיליוני דולרים)
1,580,695: 351,003
תמ"ג לנפש (בדולרים)
32,996: 18,485
משטר
מונרכיה חוקתית: רפובליקה

ניקולאה צ'אושסקו מתברך על ידי חואן קרלוס הראשון, מלך ספרד במדריד, 1979
יחסי ספרד–רומניה הם יחסי החוץ בין רומניה לספרד.
סקירה כללית

שתי המדינות כוננו מחדש את היחסים הדיפלומטיים ב-5 בינואר 1967, 21 שנה לאחר ניתוק היחסים. שתי המדינות חברות מלאות באיחוד הלטיני, נאט"ו והאיחוד האירופי. ישנם יותר מ-670,000 יוצאי רומניה המתגוררים בספרד נכון לשנת 2018.
נציגויות דיפלומטיות

רומניה מחזיקה בספרד שגרירות במדריד, קונסוליות כלליות באלמריה, ברצלונה, בילבאו וסביליה וקונסוליות בקאסטיון דה לה פלאנה, סיודאד ריאל וסרגוסה.
לספרד מחזיקה ברומניה שגרירות בבוקרשט.
הקונסוליה הכללית של רומניה בברצלונה
שגרירות ספרד בבוקרשט
כולנו מתים

| --- | --- |

כרזת הסדרה הרשמית בקוריאנית
 מבוסס על:  All of Us Are Dead 
 סוגה:  דרמה מדע בדיוני מותחן
 יוצרים:  צ'ון סונג-איל
 כותבים:  Chun Sung-Il 
 בימוי:  Lee Jae-gyu, Kim Nam-su 
 שחקנים:  פארק ג'י-הו יון צ'אן-יונג צ'ו אי-היון יו אין-סו קים ביונג-צ'ול
 ארץ מקור:  דרום קוריאה דרום קוריאה
 שפות:  קוריאנית
 מספר עונות:  1
 מספר פרקים:  12
 הפקה
 חברת הפקה:  SLL, Kim Jong-hak Production 
 הפצה:  נטפליקס 
 אתר צילומים:  Seonghui Girls' High School 
 מוזיקה:  Mowg, Kim Dong-wook 
 אורך פרק:  53-72 דקות
 שידור
 רשת שידור:  נטפליקס
 תקופת שידור מקורית:  28 בינואר 2022 – הווה
 קישורים חיצוניים
 אתר רשמי
 דף התוכנית ב-IMDb
 
כולנו מתים (בקוריאנית: 지금 우리 학교는, באנגלית: All of Us Are Dead) היא סדרת דרמה, מתח ומדע בדיוני דרום קוריאנית המשודרת בנטפליקס החל מ-28 בינואר 2022.
ב-6 ביוני 2022 חודשה הסדרה לעונה שנייה.
תקציר העלילה

לאחר ניסוי מדעי כושל, בית ספר תיכון מקומי מוצף בזומבים, והתלמידים הלכודים נאבקים כדי לשרוד.
ללא מזון ומים, וניתוק תקשורת על ידי הממשלה, הם חייבים להשתמש בציוד מסביב לבית הספר כדי להגן על עצמם בעיצומו של שדה קרב, אחרת הם יהפכו לחלק מהנגועים.
שחקנים ודמויות

פרק זה לוקה בחסר. אנא תרמו לוויקיפדיה ו.
שחקנים ודמויות > דמויות ראשיות

נאם און-ג'ו (פארק ג'י-הו) - תלמידה בכיתה 2–5, היא שכנה וחברת ילדות של צ'ונג-סאן.
לי צ'ונג-סאן (יון צ'אן-יונג) - תלמיד כיתה 2–5, שכן וחבר ילדות של און-ג'ו.
צ'וי נאם-רה (צ'ו אי-היון) - נשיא כיתה 2–5.
לי סו-היוק (לומון) - המכונה "בר-סו", תלמיד כיתה 2–5, עבריין לשעבר.
יון גווי-נאם (יו אין-סו) - עבריין בית ספר, תלמיד כיתה 1–2 והאנטגוניסט הראשי בסדרה.
שחקנים ודמויות > דמויות משניות

יאנג דה-סו (לים ג'אה-היוק) - תלמיד כיתה 2–5 וחברו הטוב ביותר של וו-ג'ין.
Seo Hyo-ryung (קים בו-יון) - תלמיד מתבודד מכיתה 2–5.
יצרן ראשוני

העלה הוא האתר בו מתבצעת הפוטוסנתזה
יצרן ראשוני הוא יצור במערכת אקולוגית, כמו צמח, המייצר את מזונו – חומרים אורגניים – מחומרים אנאורגניים מסביבתו.
יצרנים ראשוניים

יצרנים ראשוניים הם אורגניזמים במערכת אקולוגית המייצרים ביומסה מתרכובות אי-אורגניות (אוטוטרופיים). כמעט בכל המקרים אלו הם יצורים חיים המבצעים פוטוסינתזה באמצעות האור (צמחים, אצות כחוליות ומספר אורגניזמים חד תאיים אחרים). עם זאת, יש דוגמאות של ארכיאה (אורגניזמים חד תאיים) שמייצרות ביומסה מהחמצון של תרכובות כימיות אי-אורגניות (כימו אוטוטרופיים) בנביעות הידרותרמיות במעמקי האוקיינוס.
פטריות ואורגניזמים אחרים שבונים את הביומסה שלהם מחמצון חומרים אורגניים נקראים מפרקים ואינם יצרנים ראשוניים. עם זאת, חזזיות החיות באקלים טונדרה הן דוגמה יוצאת דופן של יצרן ראשוני שמשלב פוטוסינתזה על ידי אצות המוגנות על ידי פטריות מפרקות (או בנוסף קיבוע חנקן על ידי אצות כחוליות).
ראו גם

צומח
אוטוטרוף
רמת הזנה
פירמידת מזון אקולוגית
לקריאה נוספת

זהרי מיכאל, כל עולם הצמחים, עם עובד, 1978
לב (סיעה)

| --- | --- |
 מדינה:  ישראל 
 מנהיגים:  רוני מילוא
 תקופת הפעילות:  2002
 כנסות:  הכנסת החמש עשרה
 נוצרה מתוך:  פורשי מפלגת המרכז
 התמזגה לתוך:  מפלגת הליכוד
 
לב הייתה סיעה פוליטית קצרת ימים שהתקיימה למשך דקות ספורות בימי כהונת הכנסת החמש עשרה. חברי הכנסת רוני מילוא ויחיאל לסרי פרשו ממפלגת המרכז והקימו את סיעת לב, שהצטרפה מיד לליכוד.
רקע

אחרי שאריאל שרון הצליח להקים את ממשלת ישראל העשרים ותשע ב-2001 בעקבות ניצחונו בבחירות המיוחדות לראשות הממשלה, התחילו השערות כי חבר הכנסת רוני מילוא ממפלגת המרכז התכוון לחזור לשורות מפלגת הליכוד. ב-22 במאי 2002 אמר מילוא לחברי מפלגת המרכז כי הוא רוצה לחזור לליכוד ושהוא רוצה שיבואו איתו.
מפלגת המרכז לא הצטרפה לממשלתו הראשונה של אריאל שרון מיד עם הקמתה ב-7 במרץ 2001, אלא עשתה זאת באיחור של כמעט חצי שנה - ב-29 באוגוסט. רוני מילוא מונה להיות השר לשיתוף פעולה אזורי, ודן מרידור נהיה לשר בלי תיק הממונה על שירותי המודיעין.
לאחר מכן, ב-6 בנובמבר 2002, פרשו רוני מילוא ויחיאל לסרי ממפלגת המרכז והקימו את סיעת "לב", אשר התקיימה דקות ספורות בלבד לפני שהתמזגה עם מפלגת הליכוד. במפלגת המרכז עצמה נשארו רק דן מרידור, דוד מגן ונחמה רונן.
הערות שוליים

↑  סיעת לב, באתר הכנסת
↑  Israel's Center Party to Join Coalition Government
יינדז'יך טרפישובסקי

יינדז'יך טרפישובסקי (בצ'כית: Jindřich Tripišovský; נולד ב-27 בפברואר 1976) הוא מאמן כדורגל צ'כי המאמן את סלביה פראג.
קריירת אימון

ביולי 2011 מונה טרפישובסקי למאמן Horní Měcholupy מהליגה הצ'כית הרביעית, ובתום העונה העלה אותה לליגה השלישית.
ביוני 2013 מונה למאמן ויקטוריה ז'יז'קוב מהליגה השנייה.
ביולי 2015 הצטרף לסלובן ליברץ מליגת העל הצ'כית, ובשתי העונות וחצי שאימן אותה - הגיעה הקבוצה למקומות השלישי והתשיעי.
בדצמבר 2017 מונה למאמנה של סלביה פראג. תחתיו הפכה הקבוצה לקבוצה החזקה בליגה, כשהיא זוכה בשלוש אליפויות רצופות, שלושה גביעים וסופרקאפ אחד, ומשלימה טרבל ודאבל. הקבוצה גם הצליחה במישור האירופי, כשבעונת 2019/2020 הצליחה להעפיל לשלב הבתים של ליגת האלופות, ובעונות 2018/2019 ו-2020/2021 הגיעה עד לשלב רבע הגמר בליגה האירופית.
את עונת 2020/2021 השלימה הקבוצה עם אליפות ללא הפסד, ואף קבעה שיא היסטורי בליגה עם 54 משחקים ברציפות ללא הפסד בשנים 2020–2021.
תארים

אליפות צ'כיה (3): 2018/2019, 2019/2020, 2020/2021
הגביע הצ'כי (3): 2017/2018, 2018/2019, 2020/2021
הסופר קאפ הצ'כי (1): 2019
הערות שוליים

↑  "Slavia už má náhradu za Šilhavého. Trenérem jmenovala Tripišovského". idnes.cz. נבדק ב-2017-12-22.
↑  "NEPORAŽENÍ 582 dnů. Série, na kterou se nezapomene". Slavia.cz. נבדק ב-17 באוקטובר 2021. {{cite web}}:  (עזרה)
| --- | --- |
בקרת זהויות :  NKC: hka20201097266  VIAF: 695160978142217940000   WorldCat (עם VIAF): 695160978142217940000
יצחק בן מרון הלוי

יצחק בן מרון הלוי היה מחכמי פרובנס בתחילת המאה ה-12.
אביו, מרון הלוי, היה מנכבדי קהילת נרבונא ומעשיריה. רבי יצחק, "הגדול שבתלמידי רבי יהודה בן משה הדרשן", היה "חכם גדול והרביץ תורה בנרבונה והעמיד תלמידים הרבה". בין תלמידיו הרבים היו משה בן יוסף ומאיר בן יוסף (בני אחיו, יוסף בן מרון), רבי אברהם אב בית דין מנרבונא (ראב"ד השני - מחבר ספר האשכול) ומשה בן יעקב הנשיא.
לדעת הרב צבי בנימין אויערבך בהקדמתו לספר האשכול, נפטר רבי יצחק בן מרון בערך בשנת ד'תת"ץ (1130) ובוודאי קודם שנת ד'תתק"א (1141). בספר התרומות (שער י"ד, סעיף ה) מובא פסק שיצא מבית דינו של בעל האשכול בקשר עם ירושתו של רבי יצחק. מתיאור המקרה עולה שרבי יצחק מת ללא צאצאים ואחיו רבי יוסף בן מרון בא לפני בית הדין לדון בעניין הירושה.
פסקיו ותשובותיו צוטטו על ידי תלמידיו וחכמי הדורות הבאים, בהם ר"י מיגאש, "בעל האשכול" (ראב"ד השני) וחתנו אברהם בן דוד מפושקירה (ראב"ד השלישי), הרז"ה, בעל "ספר העיטור" והרמב"ן.
הערות שוליים

↑  שלום וחנוך אלבק, מבוא לספר האשכול. ירושלים: וגשל תשד"מ, פרק א', עמ' ג' (למקורותיו ראו הערה ג')
↑  צבי בנימין אוירבך, מבוא לספר האשכול, הלברשטאדט תרכ"ח, עמ' IX, עמ' XXI
↑  שלום וחנוך אלבק, מבוא לספר האשכול. ירושלים: וגשל תשד"מ, פרק א', עמ' ח'
↑  לדוגמה בספר המאור למסכת ביצה פרק שלישי (דף יג עמוד א) מובא פסק הלכה משמו
לאשקו

| --- | --- |
מראה היישוב על הנהר סביניה
מראה היישוב על הנהר סביניה
 מדינה:  סלובניה סלובניה
 מחוז:  סבינסקה
 נפה:  לאשקו
 שטח:  3.30 קמ"ר
 גובה:  259.9 מטרים
 אוכלוסייה:  ‏
  ‑ בעיר:  3,288 (1 בינואר 2020)
  ‑ במטרופולין:  13,730 (2002)
 קואורדינטות:  46°15′N 15°23′E﻿ / ﻿46.250°N 15.383°E﻿ / 46.250; 15.383
 אזור זמן:  UTC +1
 http://www.lasko.si/sl/
  מפת מיקום  מפה מפורטת   (למפת סלובניה מוגדלת) ליובליאנה מריבור צליה קרשקו נובו מסטו  פוסטוינה קראן נובה גוריצה  קופר א י ט ל י ה  אוסטריה הונ. קרואטיה הים האד. לאשקו(למפת סלובניה רגילה) ליובליאנה מריבור צליה קרשקו נובו מסטו  פוסטוינה קראן נובה גוריצה  קופר א י ט ל י ה  אוסטריה הונ. קרואטיה הים האד. לאשקו  he tabBackground:;tabBorder:#aaa;defaultTab:0;
לאשקו (בסלובנית: Laško) הוא יישוב קטן במחוז (Savinjska) שבמרכז סלובניה, כ-10 קילומטרים דרומית לעיר צליה. היישוב ממוקם בשטח שטיריה תחתית ההיסטורית, שהיא אחת מ-4 דוכסויות של האימפריה האוסטרו-הונגרית. הנהר "סביניה" (Savinja) זורם דרך היישוב.
אקלים

הטמפרטורה הממוצעת באזור בחודש ינואר היא מעט מתחת לאפס, הטמפרטורה הממוצעת בחודש יולי מגיעה ל-20 מעלות צלזיוס. כמות המשקעים השנתית היא 1169.3 מ"מ, הסתיו מאופיין בגשמים ממושכים. השלג יורד מהמחצית השנייה של אוקטובר עד אמצע אפריל.
תחבורה ופנאי

בעיירה קיימת תחנת רכבת המקשרת אותה עם שאר אזורי המדינה. ובנוסף קיים בית מלון גדול על שפת הנהר שהוא חלק מאתר נופש ובריאות הכולל ספא.
העיירה ידועה בעיקר הודות ל"פיבוברנה לאשקו", מבשלת בירה מקומית מפורסמת, המייצרת בין היתר את "בירה לאשקו" מאז שנת 1825. המבשלה היא נותנת החסות העיקרית לקבוצת כדורסל ייצוגית של היישוב זלטורוג לאשקו, המתמודדת בליגה הבכירה בסלובניה.
בתאריכים 10-14 בחודש יולי בכל שנה, נערך בלאשקו "פסטיבל בירה ופרחים", בו מקושטת העיירה כולה בזרי פרחים תוצרת מקומית, בתוספת מוזיקה, זיקוקים ובירה מקומית.
תמונות מהעיירה
עגלת בירה ופרחים בפסטיבל
תחנת הרכבת המקומית
בתים על שפת הנהר
הכנסייה המקומית "מרטינה"
יינון עצמי של מים

יינון עצמי של מים
יינון עצמי של מים הוא תגובת יינון במים טהורים או בתמיסה מימית, שבה מולקולת מים,  {\ce {H2O}}, מתפרקת (מאבדת את הגרעין של אחד מאטומי המימן שלה) והופכת ליון הידרוקסיד,  {\ce {OH-}}. גרעין המימן, {\ce {H+}}, גורם לפרוטונציה של מולקולת מים נוספת ליצירת הקטיון הידרוניום,  {\ce {H3O+}}. זוהי דוגמה לאוטופרוטוליזה, ומדגימה את האופי האמפוטרי של מים.
היסטוריה

היינון העצמי של מים הוצע לראשונה בשנת 1884 על ידי סוונטה ארניוס כחלק מהתיאוריה של פירוק יוני, שאותה הציע כדי להסביר את המוליכות של אלקטרוליטים כולל מים. ארניוס כתב את היינון העצמי בתור  {\ce {H2O <=> H+ + OH-}}. באותו זמן, עדיין לא היה ידוע דבר על מבנה אטומי או חלקיקים תת-אטומיים, ולכן לא הייתה לו סיבה לשקול היווצרות של יון  {\ce {H+}} מאטום מימן באלקטרוליזה כסביר פחות מאשר, נניח, היווצרות של יון  {\ce {Na+}} מאטום נתרן.
בשנת 1923 הציעו יוהנאס ניקולאוס ברונסטד ומרטין לאורי כי יינון עצמי של מים כולל למעשה שתי מולקולות מים:  {\ce {H2O + H2O <=> H3O+ + OH-}}. בשלב זה האלקטרון והגרעין התגלו ורתרפורד הראה שגרעין קטן מאוד מאטום. זה יכלול יון פשוט  {\ce {H+}} שיתאים לפרוטון עם אפס אלקטרונים. ברונסטד ולאורי הציעו שיון זה אינו קיים חופשי בתמיסה, אלא תמיד מתחבר למולקולת מים (או ממס אחר) כדי ליצור את יון ההידרוניום  {\ce {H3O+}} (או ממס אחר שעובר פרוטונציה).
עדויות ספקטרוסקופיות מאוחרות יותר הראו כי פרוטונים רבים למעשה ממוימים על ידי יותר ממולקולת מים אחת. הסימון התיאורי ביותר עבור היון הממוים הוא  {\ce {H+ (aq)}}, כאשר aq (עבור "מימי") מציין מספר בלתי מוגדר או משתנה של מולקולות מים. עם זאת, הסימונים  {\ce {H+}} ו- {\ce {H3O+}} עדיין נמצאים בשימוש נרחב גם בגלל חשיבותם ההיסטורית.
לקריאה נוספת

קתרין דניסטון, ג'וזף טופינג, קים וודראם, רוברט קארט, "עולם הכימיה", הוצאת האוניברסיטה הפתוחה, 2017
הערות שוליים

1 2  דניסטון, טופינג, וודראם וקארט, עמ' 287
| סוגי חומצות ובסיסים |
| --- | --- | --- |
 ערך זה הוא חלק מסדרת חומצות ובסיסים
| מושגי יסוד | חומצה • בסיס • סתירה • תגובת חומצה בסיס • מאזן חומצה ובסיס • חוזק חומצה • פונקציית חומציות • אמפוטריות • בופר • קבוע דיסוציאציה • מיצוי חומצה-בסיס • פונקציית חומציות האמט • pH • אפיניות פרוטונים • יינון עצמי של מים • טיטרציית חומצה-בסיס • פרוטונציה • דה-פרוטונציה |  |
| תאוריות | ארניוס • ברונסטד–לאורי • לואיס |  |
| סוגי חומצות | לואיס • מינרלית • אורגנית • אוקסידית • חזקה • חלשה • סופר-חומצה |  |
| סוגי בסיסים | לואיס • מספר תורם • אורגני • אוקסידי • חזק • חלש • סופרבסיס • לא נוקלאופילי |  |
יחסי סיירה לאון – צרפת

| יחסי סיירה לאון – צרפת |
| --- | --- |
סיירה לאון: צרפת


סיירה לאון: צרפת
שטח (בקילומטר רבוע)
71,740: 643,801
אוכלוסייה
8,686,490: 66,574,294
תמ"ג (במיליוני דולרים)
3,810: 3,030,904
תמ"ג לנפש (בדולרים)
439: 45,527
משטר
רפובליקה: רפובליקה נשיאותית למחצה

יחסי סיירה לאון–צרפת הם יחסי החוץ בין הרפובליקה של סיירה לאון לבין הרפובליקה הצרפתית.
היסטוריה

מאז סגירת השגרירות הצרפתית בפריטאון בשנת 1996, שגרירות צרפת בקונאקרי, גינאה מופקדת גם על סיירה לאון. החל משנת 2014, מחזיקה צרפת קונסול כבוד בפריטאון. סיירה לאון שוקלת לפתוח שגרירות בפריז. ביקורו האחרון של שר צרפתי בסיירה לאון היה במרץ 2001 (ביקור משותף של נציג השר לשיתוף פעולה ופרנקופוני עם מקבילו הבריטי). הנשיא ארנסט באי קורומה הוביל את משלחת סיירה לאון לפסגת אליזה לשלום וביטחון באפריקה, שהתארגנה בפריז בתאריכים 6–7 בדצמבר 2013. זה היה ביקורו הראשון של נשיא סיירה לאון בצרפת.
יחסים כלכליים > סחר דו-צדדי

בשנת 2017 הסתכם הסחר בין צרפת לסיירה לאון ב-39.4 מיליון אירו.
הייצוא הצרפתי מורכב ממוצרי מזון (46.7%), ציוד מכני, חשמלי, אלקטרוניקה ומחשבים ומכונות כריה או בנייה (32.3%), ציוד תחבורה (4.5%) וכימיקלים, בשמים וקוסמטיקה (4.1%).
היבוא הצרפתי צמח ב-6% בשנת 2017 ל-19.59 מיליון אירו, מתוכם פחמימנים טבעיים ומוצרי תעשיות מיצוי אחרים 24.6%, ציוד תחבורה 20.3%, ציוד מכני, חשמלי, אלקטרוניקה ומחשבים 18.8%, וכימיקלים, בשמים וקוסמטיקה 11.9%.
יחסים כלכליים > השקעות זרות ישירות (FDI)

מנתוני בנק צרפת עולה כי בשנת 2016 מניית ה-FDI בסיירה לאון עמדה על 107 מיליון אירו, עלייה של 42% לעומת השנה שקדמה לה, וההזרמות נאמדות בכ-79 מיליון אירו.
החל משנת 2006, Total, שהיא מפיצת הדלק השנייה בגודלה בסיירה לאון, החלה במודרניזציה של רשת חלוקת הדלקים במדינה וכיום פועלות 20 תחנות שירות;
בספטמבר 2015, בולורה אפריקה לוגיסטיקה, אשר מאז סוף שנת 2010 מחזיקה בזיכיון למשך 20 שנה למסוף המכולות בנמל פריטאון, חתמה על תיקון לחוזה הזיכיון המתכנן פרויקט הרחבה (בניית רציפי מים עמוקים חדשים באורך 270 מ') והכנסת ציוד חדש. ההשקעה הכוללת נאמדת בסביבות 120 מיליון אירו. עם השלמתם, קיבולת המסוף תהיה 750,000 TEU (יחידות שוות ערך לעומק של מטר), לעומת 90,000 כעת.
Matière, בקונסורציום עם חברת CSE הסנגלית, זכתה בחוזה לשדרוג דרך הגשר Bandajuma-MRU החוצה גבולות בין סיירה לאון לליבריה.
בשנת 2017 רכשה אורנג' את חברת Airtel, רשת הסלולרים המובילה במדינה.
שיתוף פעולה תרבותי, מדעי וטכני

שיתוף הפעולה המוגבל שלנו מתמקד בעיקר בתחום הצבאי (לימוד צרפתית וקורסים בבתי ספר לאומיים בעלי אוריינטציה אזורית הנתמכת על ידי צרפת). המטרה היא לתמוך בכוחות המזוינים של סיירה לאון במאמציהם להשתלבות אזורית בקרב הקהילה הכלכלית של מדינות מערב אפריקה (ECOWAS).
נציגויות דיפלומטיות

צרפת מיוצגת בסיירה לאון באמצעות שגרירותה בקונאקרי, גינאה.
סיירה לאון מיוצגת בצרפת באמצעות שגרירותה בבריסל, בלגיה.
יחסי ספרד–תימן

| יחסי ספרד–תימן |
| --- | --- |
ספרד: תימן


ספרד: תימן
שטח (בקילומטר רבוע)
505,370: 527,968
אוכלוסייה
47,905,341: 40,880,051
תמ"ג (במיליוני דולרים)
1,580,695: 21,606
תמ"ג לנפש (בדולרים)
32,996: 529
משטר
מונרכיה חוקתית: רפובליקה

יחסי ספרד–תימן הם היחסים הבילטרליים והדיפלומטיים בין ספרד ותימן.